Vores plage døjer med lidt hoste i øjeblikket, og er selvfølgelig i dyrlæge behandling for det  De er inde 1 gang i døgnet og få vitaminer/mineraler samt lidt lucerne og en håndfuld müsli. Her til morgen fik den ene kun müsli og vitaminer, mens den anden fik lucerne, müsli og vitaminer. Den der fik lucerne hostede, mens den anden som ellers har været den værste slet ikke hostede?? Det er lucernen fra Dangrønt, alfalfa, så der burde ikke været noget galt med den. Det sidste stykke tid har de enda fået flydende tilskud i foderet, så det har været vådt. Og alligevel hostede de. Jeg tror som sagt ikke der er noget galt med lucernen, men tænker om det hænger sammen med strukturen i det, og det snulder der altid er i det?? Er der andre der har erfaret samme?? Mvh Janni
Jeg har selv en hest med lidt tendens til hoste og jeg giver det samme lucerne som dig... Lucernen skulle ifølge producenten være fuldstændigt støvfrit, da det er sprayes med olie... Jeg kan selvfølgelig ikke sige om det er årsagen hos dig, men jeg har ikke oplevet det som en årsag hos mig - faktisk er det hyppigere hvis jeg ikke har det i - altså hvis jeg kun giver de piller den ellers får... Desuden har jeg rigtig god erfaring med secreta pro som tilskud i foderet - det er også pulver men det hoster den ikke over.. Min hest er sammen med det og KUN godt hø (nyt og rystet op) blevet markant bedre og hoster næsten slet ikke... Så hvis din hest hoster fordi den har tendens til allergi overfor støv er det bestemt et forsøg værd at prøve:-)
Tror ikke det er støv allergi, men når jeg tænker lidt tilbage synes jeg at have oplevet det før, at nogle af hestene har hostet lidt når de har fået lucernen?! Det påfaldende var blot, at den der ikke fik lucerne heller ikke hostede, mens den der fik lucernen hostede. Nu prøver jeg at undlade lucernen det næste stykke tid og ser om det fortsætter uden hosten, men var lidt nysgerrig efter om andre havde lignende erfaringer. De er begge i penicillin behandling, der er taget svaber, samt de står på spåner samt ingen hø, kun wrap. Det burde jo være som du beskriver JP2010, derfor undrede det mig også. Mvh Janni
Ja jeg synes også det lyder lidt kryptisk:-) Men ja gør da endelig nogle forsøg der kan opstille en hypotese for dig og dine heste..Det er også det der gør at jeg er kommet frem til det jeg er - for har også snakket med dyrlæger, og omkring hoste (som ikke er ekstrem og kronisk) er det jo tit "forsøgsbasis" hvor man prøver sig frem, og de kan give lidt binyrebarkhormon...Hvis det vel og mærke ikke er en betændelsestilstand eller andet... Det lyder også umiddelbart som om din hest er værre end min, for den er ikke i behandling for det, den har bare "tendens" til hoste ved støvet hø, meget støvet ridehus o.lign, men det er bestemt blevet bedre for mig! Så det ville jeg dele med dig, hvis det kunne hjælpe dig...  Håber det bedste:-) Mvh Jannie
Lucerne støver helt vanvittigt. Dyrlægerne siger godt nok, det støver, men jeg blev ikke selv rigtig obs på det, før jeg så det blive hældt ned i krybben. Har også dangrønt alfa-a, men har nu købt deres lucerne med 5% olie og 5% melasse, som støver mindre. Min har astma og slem støvallergi, så der kan jeg se det med det samme! Hun pruster voldsomt, når hun får lucernen. Også hvis jeg ikke vander høet.
Hej jeg har en hest med støv allergi han får lucerne den med olie uden sukker. når der er meget pollen i luften nyser han når han spiser og der kommer jeg bare olie i han foder så er der ingen prøblemer. ved alm hø hoster han men ikke når han får wrap -Mia
Jeg har også en plag der hoster lidt, men det har været meget slemt, og da penecilinen ikke hjalp blev der taget blodprøver som viste det var en virus infektion i luftvejene. Måske dine plage også har det, nu når penecilinen ikke ser ud til at hjælpe, jeg fik at vide at hestens eget immunsystem skal bekæmpe virussen da der ikke er noget medicin der hjælper, og jeg skulle regne med at han vil hoste et stykke tid, men det er træls at høre på at ens hest hoster, og min gør det mest i forbindelse med at de får mad, han får også støvfrit foder.
Rikke - Der er taget svaber af en "snotklat", som viste en form for streptokok infektion mener jeg det var, som dog skulle være følsom overfor penicillin. De skulle gå 14 dage og derefter tages stilling til om der skulle endoskoperes, såfremt de stadig hostede. De hoster ikke rigtig mere, men en enkelt snot klat er det da blevet til, så er spændt på om det stopper  Mvh Janni
Min havde ikke nogen "snot" klatter vi kunne tage prøve af, derfor måtte vi tage blodprøve, så det er tydeligt ikke det samme som min   . Min dyrlæge sagde, at de havde kørt til rigtig mange syge ungheste i år, rigtig træls men alligevel en lille trøst i, at man ikke er den eneste der har syge heste pga sommervejret.
Næ det lyder ikke lige som det samme så  Vores fik det desværre efter vi fik en hingsteplag i opstaldning, som hostede ved ankomsten.... og ja så begyndte mine selvfølgelig også  Håber da det snart forsvinder, som dyrlægen sagde. Mvh Janni